Diari Oficial de la Generalitat Valenciana


Sumari del DOGV 3870, del 03-11-2000 (2000/8376)

ORDRE de 29 de setembre de 2000, de la Conselleria de Cultura i Educació, per la qual es modifica l'autorització a determinats centres docents privats per canvi de titularitat o denominació específica.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/8376


Data del document
:   29-09-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Llíria
    * Mutxamel
    * Benaguasil
    * Vilallonga
    * València
    * ensenyament privat
    * transmissió de la propietat

ORDRE de 29 de setembre de 2000, de la Conselleria de Cultura i Educació, per la qual es modifica l'autorització a determinats centres docents privats per canvi de titularitat o denominació específica. [2000/M8376]
  
Vists els expedients iniciats a instància dels representants dels titulars dels centres docents privats que s'assenyalen en l'annex, en sol·licitud de la modificació de l'autorització per canvi de titularitat o denominació específica.
  
Els nous titulars declaren que no es troben en cap dels supòsits indicats en l'article 21.2, de la Llei Orgànica Reguladora del Dret a l'Educació, que els impediria ser titulars de centres docents privats.
  
Atés que els expedients han sigut tramitats per les direccions territorials de Cultura i Educació corresponents, les quals, eleven propostes favorables a allò sol·licitat.
  
Vists el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris; l'Ordre de 23 de desembre de 1996, de la Conselleria de Cultura, Educació i Ciència (DOGV de 13.01.1997), sobre el procediment per a sol·licitar l'accés, la renovació o modificació dels concerts educatius, modificada per l'Ordre de la Conselleria de Cultura, Educació i Ciència, de 22 de desembre de 1999 (DOGV de 17.01.2000), i el Decret 115/1990, de 9 de juliol (DOGV de 24.07.1990), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització per canvi de titularitat o denominació específica dels centres docents privats assenyalats en l'annex, en els termes que s'especifiquen.
  
Segon
  
En aplicació de l'article 47(7) del Text Refós de la Llei d'Hisenda Pública de la Generalitat Valenciana i l'apartat vint-i-set de l'Ordre de 23 de desembre de 1996, modificada per l'Ordre de la Conselleria de Cultura, Educació i Ciència de 22 de desembre de 1999 (DOGV de 17.01.2000), el nou titular del centre concertat de l'annex haurà d'acreditar, amb caràcter previ a la firma del document administratiu de concert educatiu, que es troba al corrent de les seues obligacions tributàries i davant la Seguretat Social, per mitjà de la presentació, dins del termini d'un mes des de la notificació de la present ordre, de la següent documentació:
  
1. Certificació actualitzada de l'administració de la Seguretat Social corresponent, acreditativa del fet que l'entitat titular es troba al corrent de les seues obligacions de Seguretat Social.
  
2. Certificació actualitzada de la delegació corresponent de l'Agència Estatal d'Administració Tributària, acreditativa del fet que l'entitat titular es troba al corrent de les seues obligacions tributàries davant la hisenda estatal.
  
3. Certificació actualitzada de la Conselleria d'Economia i Hisenda de la Generalitat Valenciana, acreditativa del fet que l'entitat titular es troba al corrent de les seues obligacions tributàries davant la hisenda autonòmica valenciana.
  
4. Últim rebut de l'impost sobre activitats econòmiques, referent a l'epígraf corresponent a l'activitat d'ensenyament o, si no es disposa d'este, el document d'alta en el citat impost i epígraf. En cas d'haver-ne sigut declarat exempt, caldrà aportar la resolució emesa per l'òrgan corresponent on es reconega la mencionada exempció.
  
Tercer
  
Segons l'apartat 25 de l'Ordre de 23 de desembre de 1996, de la Conselleria de Cultura, Educació i Ciència, una vegada presentada, dins de termini, la documentació a què fa referència l'apartat anterior, l'administració procedirà d'ofici a l'actualització del concert educatiu subscrit pel centre i a introduir-ne les modificacions que per la present ordre s'acorden. A este fi, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà firmat pel director territorial i el nou titular del centre docent privat a què fa referència esta ordre.
  
Si transcorregut un mes des de la notificació de la present ordre no ha presentat la documentació que demostre que està al corrent de les sues obligacions tributàries i de Seguretat Social, el nou titular del centre perdrà el dret a succeir l'anterior en relació al concert educatiu.
  
Disposició addicional
  
La present ordre donarà lloc a les corresponents inscripcions de les modificacions de les autoritzacions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 29 de setembre de 2000
  
El conseller de Cultura i Educació,
  
MANUEL TARANCÓN FANDOS
  
ANNEX
  
Centre: Universo
  
Nova denominació: Asunción de Nuestra Señora
  
Domicili: c/ Pedralba, 38
  
Titular: Parroquia de la Asunción de Nuestra Señora
  
Localitat: Benaguasil
  
Província: València
  
Codi: 28888511
  
Centre: El Prat
  
Domicili: Ctra. Llíria-Olocau, km, 15
  
Localitat: Llíria
  
Província: València
  
Codi: 51509210
  
Anterior titular: Soc.Coop.L. El Prat de Lliria
  
Nou titular per tranformació de la forma jurídica de l'anterior: Colegio El Prat, SL
  
Centre: Santa Ana (centre concertat)
  
Domicili: c/ Maria Rafols, s/n
  
Localitat: Villalonga
  
Província: València
  
Codi: 80925861
  
Anterior titular: Fundación de San Vicente Mártir de Valencia
  
Nou titular que s'autoritza: Parroquia de los Santos Reyes de Villalonga
  
Centre: Solvam
  
Nova denominació: Centro Europeo de Formación
  
Anterior titular: Didacmet, SL
  
Nou titular que s'autoritza: Sociedad Pedagógica Ausiàs March, SL
  
Domicili: c/ Calixt III, 49
  
Localitat: València
  
Província: València
  
Codi: 79313349
  
Centre: CEBAT Centro de Estudios Básicos Atlas
  
Domicili: Ctra. Sant Vicent-Sant Joan, km. 8
  
Localitat: Mutxamel
  
Província: Alacant
  
Codi: 36448835
  
Anterior titular: José I. Garrigós Gosálvez i J. Luis Curt Tomás
  
Nou titular que s'autoritza: José I. Garrigós Gosálvez